da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da nl it sv da da en it da da sv en da da it da it it nl en da en en da da da da da da nl en da sv da da en da da da da da da en da da da da en da da sv da da pl da da da da da da da da da en da da en da da en en da da da da da fi ro en da da da da da de da da da da da da da en da da de de da da nl da da en da da de da da da da da sv da da da da da nl es it da da da nb nl sv sv fr fr en da ru nb hbs_lat fr fr da da sv da da da da da da da da sv en en en en en en en en en en en da en en da it da it es da da en en da de de en nn da en da de de da da en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Melatonin "Alternova" - information til sundhedsfaglige - Medicin.dk
Amning | Andre anvendelsesområder | Anvendelsesområder | Bivirkninger | Bloddonor | Dispenseringsform | Doping | Doseringsforslag | Egenskaber, håndtering og holdbarhed | Farmakodynamik | Farmakokinetik | Firma | Forgiftning | Forsigtighedsregler | Foto og identifikation | Graviditet | Hjælpestoffer | Indholdsstoffer | Instruktioner | Interaktioner | Kontraindikationer | Nedsat leverfunktion | Nedsat nyrefunktion | Pakninger, priser, tilskud og udlevering | Referencer | Schengen-attest (pillepas) | Seponering | Substitution | Tilskud | Trafik | Typiske alvorlige fejl
Kortvarig behandling af jetlag hos voksne.
Behandling af søvnløshed hos børn og unge i alderen 6-17 år med ADHD, hvor foranstaltninger til søvnhygiejne ikke har været tilstrækkelige.
Tabletter. 1 tablet (filmovertrukken) indeholder 2 mg melatonin.
Voksne. Individuel dosering. Sædvanligvis 1-5 mg dgl. i højst 5 dage. Dosis kan evt. øges til 6 mg dgl.
Første dosis indtages efter ankomst mellem kl. 20 og kl. 4 lokal tid. Der bør højest gennemføres 16 behandlinger per år.
Delekærven kan anvendes til at lette indtagelse. Det kan ikke garanteres, at en halv tablet indeholder halv dosis.
Manglende erfaring vedr. anvendelse på indikationen jetlag til børn og unge under 18 år.
Børn og unge 6-17 år. Initialt 1-2 mg ½-1 time før sovetid. Dosis kan øges med 1 mg pr. uge til højst 5 mg.
Effekten af behandlingen bør vurderes 3 måneder efter behandlingsstart og derefter regelmæssigt (mindst hver 6. måned). Regelmæssige seponeringsforsøg anbefales, fx en gang årligt.
Erfaring savnes vedr. behandling længere end 3 år.
Erfaring savnes vedr. anvendelse på indikationen søvnløshed ved ADHD til voksne.
Samtidig fødeindtag kan øge absorptionen. Ca. 2 timer anbefales mellem fødeindtag og indtag af melatonin.
For at lette indtag kan tabletterne knuses og blandes med vand umiddelbart før indtag.
Forsigtighed ved nedsat nyrefunktion pga. manglende erfaring. Anbefales ikke ved stærkt nedsat nyrefunktion. Ingen tegn på akkumulering ved stabil hæmodialyse.
Beregn eGFR for patienter > 17 år: Beregning af eGFR ud fra CKD-EPI–formlen
Bør ikke anvendes ved nedsat leverfunktion pga. manglende erfaring. Ved nedsat leverfunktion er der set markant forhøjede niveauer af endogent melatonin i dagtimerne.
Begrænset erfaring hos patienter med autoimmune sygdomme. Sporadiske rapporter om forværring af sygdommen.
Enkelte rapporter om påvirkning af blodsukkerkontrollen ved indtag af melatonin i forbindelse med kulhydratholdige måltider. Ved diabetes og nedsat glucosetolerance bør melatonin indtages mindst 2 timer (og gerne 3 timer) før eller efter et måltid.
Melatonin kan medføre døsighed. Opmærksomhed på evt. situationer, hvor dette kan udgøre en sikkerhedsrisiko.
Øget hyppighed af krampeanfald har været associeret med anvendelse af melatonin ved eksisterende krampetendens (fx epilepsi), men sammenhængen er usikker.
Generelt er der kun set milde bivirkninger ved kortvarig brug af melatonin, selv ved meget høje doser (4811). Oftest:
Et studie har vist negativ påvirkning af glukosetolerancen ved administration af melatonin (både morgen og aften), hvilket kan have betydning ved eksisterende nedsat glukosetolerance (4812).
Enkelte tilfælde af bl.a. autoimmun hepatitis (4813) og gynækomasti (4814) er rapporteret, men en kausal sammenhæng med anvendelsen af melatonin er usikker.
Humørforstyrrelser (nedtrykthed) er forekommet og et studie har vist øget aggressivitet sammenlignet med placebo (4815).
Ældre kasuistikker har associeret eksogent melatonin med øgede tilfælde af kramper ved eksisterende krampetendens, men et senere metastudie fandt, at den sparsomme data ikke kunne påvise en sammenhæng (4816).
Se endvidere generelt om bivirkninger
Fluvoxamin øger AUC for melatonin med en faktor 17 pga. hæmning af bl.a. CYP1A2. Kombinationen bør undgås. Andre midler, der hæmmer eller inducerer CYP1A1 og CYP1A2, kan henholdsvis øge og sænke plasmakoncentrationen af melatonin. Se endvidere tabel 2 i Elimination og cytokrom P450-systemet.
Melatonin kan forstærke den sedative virkning af benzodiazepiner og benzodiazepinlignende midler.
Alkohol bør ikke indtages sammen med melatonin, da den søvnregulerende effekt nedsættes.
Bør ikke anvendes, utilstrækkelige data.
Baggrund: Der er ikke humane data, som tillader et meningsfyldt risikoestimat.
Se også Klassifikation - graviditet
Bør ikke anvendes, utilstrækkelige data.
Forsigtighed tilrådes ved bilkørsel og maskinbetjening.
Se endvidere bloddonorers karantæneforhold
Melatonin er det naturligt forekomne søvnregulerende hormon. Effekten skyldes påvirkning af melatoninreceptorerne - hovedsageligt MT1 og MT2, der regulerer søvn og døgnrytme.
Der er ikke udført væsentlige farmakodynamiske studier af eksogent tilført melatonin. En evt. påvirkning af den endogene sekretion af melatonin og dermed den neuroendokrine akse er ukendt, ligesom der mangler viden om effekterne ved langtidsanvendelse.
Biotilgængelighed ca. 15 %.
Samtidig fødeindtag kan øge absorptionen næsten 2 gange.
Maksimal plasmakoncentration efter ca. 50 min.
Stor individuel variation på den maksimale plasmakoncentration.
Metaboliseres i leveren, hovedsageligt via CYP1A1 og CYP1A2.
Ca. 1-2 % udskilles uomdannet gennem nyrerne.
Egenskaber, håndtering og holdbarhed
Opbevares i original beholder for at beskytte mod lys og fugt.
Pakninger, priser, tilskud og udlevering
filmovertrukne tabletter 2 mg
Se generelt om tilskud
Se generelt om udlevering
Se generelt om pris DDD
Filmovertrukne tabletter  2 mg
4815. Liu J, Zhong R, Xiong W et al. Melatonin increases reactive aggression in humans. Psychopharmacology (Berl). 2017; 234(19):2971-8, https://www.ncbi.nlm.nih.gov/pubmed/28733812 (Lokaliseret 3. marts 2022)
4811. Andersen LPH, Gögenur I, Rosenberg J et al. Te Safety of Melatonin in Humans. Clinical Drug Investigation. 2016; :169-75, https://link.springer.com/article/10.1007/s40261-015-0368-5 (Lokaliseret 3. marts 2022)
4812. Rubio-Sastre P, Scheer FA, Gómez-Abellán P et al. Acute melatonin administration in humans impairs glucose tolerance in both te morning and evening. Sleep. 2014; 37(10):1715-9, https://www.ncbi.nlm.nih.gov/pubmed/25197811 (Lokaliseret 3. marts 2022)
4816. Jain S, Besag FM. Does melatonin affect epileptic seizures?. Drug Saf. 2013; 36(4):207-15, https://www.ncbi.nlm.nih.gov/pubmed/23532506 (Lokaliseret 3. marts 2022)
4814. De Bleecker JL, Lamont BH, Verstraete AG et al. Melatonin and painful gynecomastia. Neurology. 1999; 53(2):435-6, https://www.ncbi.nlm.nih.gov/pubmed/10430450 (Lokaliseret 3. marts 2022)
4813. Hong YG, Riegler JL. Is melatonin associated with te development of autoimmune hepatitis?. J Clin Gastroenterol. 1997; 25(1):376-8, https://www.ncbi.nlm.nih.gov/pubmed/9412927 (Lokaliseret 3. marts 2022)
Information til borgere om
13.04.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne.
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø